Sterflike ooskot in Jekaterinburg gevindWysig
In die somer van 2007 het argeoloë in Jekaterinburg op die sterflike oorskot van Aleksei en Maria afgekom; die lyke is blykbaar in 1917 verbrand en 800 meter van die res van die gesin af begrawe. Die resultaat van DNS-analises in die VSA en Oostenryk is op 30 April 2008 gepubliseer en die identiteit van sowel Aleksei asook sy suster Maria bevestig. Volgens die amptelike ondersoek van die Russiese staatsprokureur is daar sodoende geen oorlewendes uit die laaste Tsaregesin nie. Die Russies-Ortodokse Kerk het die resultaat in twyfel getrek en op verdere analises aangedring - onder meer omdat die sterflike oorskot van Aleksei en Maria die status van relikwieë sou hê. 'n Beplande begrafnis in die Katedraal van Petrus en Paulus te Sint Petersburg het derhalwe nog nie plaasgevind nie; die sterflike oorskot van Aleksei en Maria word voorlopig in die Staatsargief bewaar.
Ontsluit van "https://af.wikipedia.org/w/index.php?title=Aleksei_Nikolajewitsj,_tsarewitsj_van_Rusland&oldid=2449471"